มีตุ่มใสๆที่จุดซ่อนเร้น คาดว่าเป็นเริมควรทำยังไงดีคะ
สวัสดีค่ะ เริม คืออาการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก โรคเริมเป็นโรคที่ไม่ร้ายแรง ไม่อันตราย แต่รักษาไม่หายขาดค่ะ คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอการรักษาคือการรับประทานยาต้านไวรัส โดยปริมาณและระยะเวลาที่รับประทานยาจะแตกต่างกันไปขึ้นกับว่าเป็นครั้งแรก เป็นซ้ำขึ้นมา เป็นที่ปากหรืออวัยวะเพศ เป็นต้นแนะนำพบแพทย์เพื่อยืนยันการวินิจฉัยก่อน และใช้ยาต้านไวรัสภายใต้การดูแลของแพทย์ งดการมีเพศสัมพันธ์ ไม่เอาสบู่ไปถูแรงๆบริเวณที่เป็นตุ่ม